Hendrik Wouda
Hendrik Wouda (Ljouwert, 10 maaie 1885 - Wassenaar, 25 oktober 1946) wie in Nederlânsk  arsjitekt en meubelûntwerper. 

Woude ûntwurp meubels ornearre foar massaproduksje, ferljochting en ynterieurs foar wenten, skippen, kantoaren en útstallingen. Syn earste bekende opdracht wie it ûntwerpen fan it ynterieur fan filla 'Sevensteyn' (1920–21) yn it park Zorgvliet te De Haach, boud troch W. M. Dudok. It waard in relatyf ienfâldich ynterieur mei lykwicht yn romtlike effekten en in praktyske romteferdieling. 

Wouda wurke ek alline as arsjitekt. Ut syn ûntwerpen foar filla 'De Luifel' (1924) yn Wassenaar en filla Kessler of 'Slingerduin' (1929) yn Velsen docht de ynfloed fan Frank Lloyd Wright bliken.

Keppelings om utens
  Feiling Wouda-meubels
  Foto fan filla De Luifel
  Foto's fan filla Slingerduin
 Lizzing en ynformaasje oer Filla Slingerduin by it Nederlânsk Archeologysk Ynstitút

Frysk arsjitekt
Frysk ûntwerper
Nederlânsk arsjitekt
Nederlânsk ûntwerper
Nederlânsk persoan fan Frysk komôf
Persoan berne yn Ljouwert
Persoan berne yn 1885
Persoan stoarn yn 1946